section_heading: Rad u sastavima Blind Faith i Traffic
paragraph_text: 1969. osnovao je sastav "Blind Faith", s Ericom Claptonom, Gingerom Bakerom i Ricom Grechom. Ovaj sastav kratko je trajao jer ih je Eric Clapton napustio. Po odlasku Erica Claptona, Ginger Baker, Winwood i Grech ostali su zajedno i osnovali sastav po imenu "Ginger Baker's Air Force". U sastav je ušao Denny Laine, na mjesto Erica Claptona. Ni ovaj projekt nije dugo trajao, pa se Steve Winwood vratio radu sa svojim "Trafficima".